સૂત્રોમાંથી મળેલી વિગતો અનુસાર દિપક ગુણવંતરાય પટેલ નામના અરજદારની  ઓડુ ગામની સર્વે નંબર ૫૨૦૨ની જમીનમાં વસિયતની નોંધ કરાવવાની હોય તેઓએ પાટડી મામલતદાર કચેરીમાં સર્કલ ઈન્સ્પેક્ટર તરીકે ફરજ બજાવતા પ્રહલાદ માધવભાઈ પટેલ સમક્ષ જરૃરી કાગળો સાથે અરજી કરી હતી જે કામ કરવા માટે સર્કલ ઈન્સ્પેક્ટરે અરજદાર પાસેથી ૧ લાખ રૃપિયાની માગણી કરી હતી જેથી દિપકભાઈએ ઈન્સ્પેકટરને ૨૫ હજાર રૃપિયા અગાઉ આપી દીધા હતા અને ૭૫ હજાર રૃપિયા પછી આપવાની વાત થયા બાદ અરજદારે અમદાવાદ એસીબીમાં ફરિયાદ નોંધાવતાં આજે એસીબીના પોલીસ ઈન્સ્પેક્ટર આર. એમ. સરોદે સહિતની ટીમે મામલતદાર કચેરીમાં ધામા નાખ્યા હતા અને કચેરીના સંકુલમાં જ સર્કલ ઈન્સ્પેક્ટર લાંચના ૭૫ હજાર રૃપિયા અરજદાર પાસેથી સ્વીકારતો હતો ત્યાં જ તેને ઝડપી લઈ એસીબીએ સર્કલ ઈન્સ્પેક્ટર વિરુદ્ધ ગુનો નોંધી કાયદેસરની કાર્યવાહી હાથ ધરી હતી.